
Uvod 

Kako je naglasila Generalna skupština Ujedinjenih nacija na svojoj posebnoj sjednici posvećenoj borbi protiv korupcije 2021. godine, korupcija ugrožava stabilnost i bezbjednost društava, podriva institucije i vrijednosti demokratije, etičke vrijednosti i pravdu, te dovodi u pitanje održivi razvoj i vladavinu prava. Neophodno je imati sveobuhvatnu i tačnu sliku o korupciji i njenom uticaju na svim nivoima društva kako bi se ona efikasno spriječila i suzbila. 
Ipak, međunarodna zajednica se i dalje suočava sa značajnim izazovima u predočavanju tačne slike o obimu, učestalosti i rasprostranjenosti korupcije unutar država, zbog, između ostalog, složenosti mjerenja, različitih oblika i prikrivene prirode korupcije, ograničenih resursa ili kapaciteta, kao i raskoraka između nacionalnih napora u sprečavanju i suzbijanju korupcije i rezultata koji se dobijaju kroz međunarodne indekse. 
Uprkos tome, države članice, međunarodne organizacije i drugi relevantni akteri ostvarili su značajan napredak ka zatvaranju ovih praznina i jačanju baze dokaza za djelovanje. Neki međunarodni statistički standardi za mjerenje korupcije već su razvijeni i pozdravljeni od strane Statističke komisije Ujedinjenih nacija, uključujući Statistički okvir UNODC-a za mjerenje korupcije[footnoteRef:1]. Ovi okviri mogu poslužiti kao početna tačka za usmjeravanje nacionalnih statističkih napora u mjerenju korupcije.  [1:  (E/2023/24-E/CN.3/2023/37). ] 

Radi razmatranja postignuća i izazova u mjerenju korupcije, održana je Druga globalna konferencija o korišćenju podataka za unapređenje mjerenja korupcije u Sjedištu Ujedinjenih nacija u Njujorku od 2. do 4. decembra 2025. godine, uz učešće više od 500 učesnika iz cijelog svijeta. 
Konferenciju su sazvali Program Ujedinjenih nacija za razvoj, Međunarodna akademija za borbu protiv korupcije, Kancelarija Ujedinjenih nacija za drogu i kriminal, Organizacija za ekonomsku saradnju i razvoj i Svjetska banka, uz učešće Indikatora africkog integriteta (African Integrity Indicators), Bazelskog instituta za upravljanje, Instituta za transparentnost vlade, IMD Centra za konkurentnost, Međunarodnog konzorcijuma istraživačkih novinara, Međunarodnog monetarnog fonda, Inicijative za razvoj INTOSAI, Transparency International-a, U4 centra za resurse u borbi protiv korupcije, Partnerstvo za otvorene javne nabavke (Open Contracting Partnership), Otvoreno vlasništvo (Open Ownership), Svjetski projekat pravde (World Justice Project) i Globalnog kompaktа UN-a. Konferencija je okupila učesnike iz akademskih institucija i organizacija civilnog društva, predstavnike privatnog sektora i delegate iz više od 100 država članica. 
Učesnici i organizatori izrazili su zahvalnost i priznanje svima koji su doprinijeli uspjehu Konferencije i podijelili svoja iskustva i uvide, kako bi pomogli državama u razvoju efikasnijih strategija za sprečavanje i suzbijanje korupcije, a posebno Agenciji za nadzor i borbu protiv korupcije (NAZAHA) Kraljevine Saudijske Arabije, na njihovom finansijskom doprinosu organizovanju ove Konferencije. 
Nadovezujući se na Bečke principe u kontekstu globalnog okvira za mjerenje korupcije, na zaključke Prve globalne konferencije o mjerenju korupcije održane 2023. godine[footnoteRef:2], kao i na rezolucije 8/10 i 10/4 Konferencije država članica Konvencije Ujedinjenih nacija protiv korupcije, ova globalna konferencija sagledala je napredak i izazove u mjerenju korupcije i dodatno učvrstila zajedničku posvećenost razvoju primjenjivih i metodološki snažnih pristupa mjerenju korupcije, radi jačanja osnove za reforme politike borbe protiv korupcije zasnovane na dokazima.  [2: Vidjeti: https://grace.unodc.org/grace/uploads/documents/news/2023-08-Global_Conference_Measurement_of_Corruption/Global_Conference_Corruption_Measurement_-_Vienna_Principles_Conference_Report.pdf ] 

Priznajući ograničenja različitih vrsta mjerenja korupcije, konferencija je ponovo potvrdila da je mnoge oblike korupcije moguće, i potrebno, mjeriti objektivno, pouzdano i vjerodostojno, te da su robustni podaci, provjereni od strane država članica, ključni za sprečavanje i suzbijanje korupcije, osiguranje odgovornosti i jačanje povjerenja u institucije. Konferencija je istakla napredak u razvoju metodologija i indikatora, kao i u korišćenju različitih izvora podataka, uključujući globalna, regionalna i nacionalna istraživanja stanovništva i preduzeća, evidenciju iz krivičnog pravosuđa, javnih nabavki i finansijske administracije, kao i inovativne izvore podataka koji koriste vještačku inteligenciju i mašinsko učenje, u skladu sa domaćim zakonodavstvom. Takođe je naglašena uloga nacionalnih statističkih zavoda u generisanju podataka relevantnih za razumijevanje korupcije. 
Učesnici su istakli potrebu da se pređe sa mjerenja percepcije korupcije ka podacima zasnovanim na iskustvu, uz priznanje da percepcija i dalje ima značaj za razumijevanje društvenih ponašanja u vezi sa korupcijom. Takođe su naglasili izazove u mjerenju korupcije i potrebu za jačanjem kapaciteta i tehničkom saradnjom, imajući u vidu da korupcija kontinuirano evoluira. Oblasti koje zahtijevaju dalji metodološki razvoj uključuju prikupljanje, analizu i distribuciju podataka, kako bi se ojačala baza dokaza za bolju identifikaciju rizika i trendova korupcije, procjenu efikasnosti institucija i podršku efikasnijim politikama u borbi protiv korupcije. 
Kako bi se osiguralo da alati za mjerenje budu dostupni, podrška državama u izgradnji održivog nacionalnog kapaciteta za mjerenje korupcije je od presudnog značaja. Pomažući državama u jačanju nacionalnih sistema podataka, korišćenju inovativnih alata i podsticanju inkluzivnog učešća, Bečki principi mogu se pretočiti u praksu, omogućavajući zemljama da generišu pouzdane dokaze, ojačaju odgovornost, unaprijede prevenciju i učine strategije borbe protiv korupcije efikasnijim. Ovo je takođe važno za osiguranje poštene konkurencije kako bi preduzeća u privatnom sektoru mogla napredovati i za stvaranje ravnopravnog poslovnog okruženja.  
Naglašena je potreba za domaćim resursima, uz dodatnu međunarodnu podršku tamo gdje je tražena, kako bi se pomoglo državama da prevaziđu ograničenja resursa i izazove u mjerenju korupcije. Fokus bi trebalo da bude na ciljanoj tehničkoj saradnji i jačanju kapaciteta u razvoju metodologije i njenoj primjeni, kako bi se osigurala održivost prikupljanja, analize i distribucije visokokvalitetnih podataka.  
Dalji koraci: Preporuke iz Njujorka o budućnosti mjerenja korupcije 
Na osnovu zaključaka trodnevne rasprave tokom Druge globalne konferencije, delegati i stručnjaci koji su učestvovali, istakli su sljedeće ključne preporuke[footnoteRef:3]:  [3:  Za pregled diskusija sa različitih sesija globalne konferencije, pogledajte detaljan izvještaj konferencije koji je priložen kao aneks ovom dokumentu] 

[bookmark: _Hlk214930344]Preporuka 1: Jačanje nacionalnih sistema podataka radi proizvodnje kvalitetnih podataka  
Nacionalni zavodi za statistiku i agencije za borbu protiv korupcije moraju usko sarađivati na jačanju nacionalnih sistema podataka. Ovo partnerstvo može obezbijediti upotrebu uporedivih nacionalnih metodologija, uz integrisanje tradicionalnih i inovativnih izvora podataka. Neophodno je obezbijediti adekvatne ljudske, tehničke, tehnološke i finansijske resurse za jačanje nacionalnih kapaciteta, u cilju održivog prikupljanja, objedinjavanja, analize i distribucije kvalitetnih podataka o trendovima korupcije, kao i o efikasnosti, djelotvornosti i uticaju mjera i reformi u oblasti borbe protiv korupcije i jačanja integriteta, uz razmatranje mogućnosti mobilizacije dodatne podrške u te svrhe.  
Podaci iz različitih nacionalnih izvora trebalo bi da se koriste i međusobno povežu korišćenjem kombinovanih metodoloških pristupa za mjerenje različitih aspekata korupcije i procjenu efikasnosti, djelotvornosti i uticaja mjera i reformi u oblasti borbe protiv korupcije i jačanja integriteta. Takođe bi trebalo da integrišu direktne mjere korupcije, indikatore rizika i podatke o sprovođenju politika, kako bi se omogućilo donošenje odluka zasnovanih na dokazima, unaprijedilo zagovaranje i podržala naučna istraživanja. Dobrovoljno dijeljenje statističkih podataka između zemalja takođe treba razmotriti kako bi se izmjerili transnacionalni aspekti korupcije.  
Kako bi se osiguralo da se podacima rukuje na adekvatan i odgovoran način u svim relevantnim institucijama, potrebno je preduzeti korake koji će olakšati pravovremenu razmjenu podataka između nacionalnih institucija, ukloniti potencijalne prepreke i obezbijediti uspostavljanje odgovarajućih mehanizama za upravljanje prikupljanjem, dijeljenjem, obradom i objavljivanjem podataka na način koji je efikasan, etički i u skladu s domaćim zakonodavstvom. 
Potrebno je uspostaviti nacionalne mehanizme koordinacije radi unapređenja dostupnosti i interoperabilnosti podataka, te olakšavanja prikupljanja, razmjene, analize i distribucije kvalitetnih podataka unutar i između institucija, uključujući i korišćenje savremenih tehnologija. Poželjno je podsticati uključivanje svih relevantnih državnih subjekata, s ciljem obezbjeđivanja dostupnosti podataka i jačanja odgovornosti. To može obuhvatati organe za sprovođenje zakona, institucije krivičnog pravosuđa, vrhovne revizione i nadzorne institucije, poreske organe i finansijsko obavještajne jedinice. Osim toga, radi jačanja legitimiteta i kredibiliteta podataka te jačanja odgovornosti, u aktivnosti mjerenja mogu biti uključene akademske institucije, organizacije civilnog društva ili privatni sektor, po potrebi.
Zemljama koje razvijaju ili jačaju svoje sisteme za mjerenje korupcije treba obezbijediti ciljanu obuku, finansijsku podršku i metodološko vođstvo, uključujući podršku u kreiranju anketa, korišćenju administrativnih podataka, integrisanju podataka, upotrebi digitalnih izvora, primjeni naprednih metoda analize podataka i distribuciji podataka na način koji je pristupačan korisnicima. Kako bi se podstaklo međusobno učenje, preporučuje se i razmjena dobrih praksi i iskustava putem relevantnih međunarodnih i regionalnih foruma, uključujući Globalnu konferenciju o upotrebi podataka za za unapređenje mjerenja korupcije.  
Preporuka 2: Jačanje koordinacije u naporima za mjerenje korupcije  
Alati za mjerenje mogu predstavljati vrijedan instrument za pomoć zemljama u usmjeravanju napora i osiguravanju čvrste osnove za donošenje domaćih politika. Napori treba da budu usmjereni na institucije, sektore i oblasti gdje dokazi ukazuju na najveće rizike od korupcije, uz primjenu multidimenzionalnih analiza uticaja. Napori za unapređenje mjerenja korupcije od strane različitih zainteresovanih strana treba da budu koordinisani kako bi se izbjeglo ponavljanje, povećala isplativost i postigao što veći doseg i uticaj. 
Države treba podržati u njihovim naporima da razviju, unaprijede, testiraju i primijene statističke alate za mjerenje korupcije, kao i da procijene efikasnost, djelotvornost i uticaj mjera i reformi u oblasti borbe protiv korupcije i jačanja integriteta, uzimajući u obzir Bečke principe. 
Alati namijenjeni za dobrovoljnu upotrebu u više zemalja moraju ostati fleksibilni kako bi se uzeli u obzir različiti politički, pravni i institucionalni okviri, kao i različiti kapaciteti za prikupljanje, proizvodnju, analizu, razmjenu i distribuciju podataka. Razvoj alata treba da bude nacionalno utemeljen, da odražava potrebe na nacionalnom i podnacionalnom nivou, te da bude integrisan u postojeće nacionalne okvire kako bi se osigurala usklađenost sa nacionalnim i/ili lokalnim kontekstom. 
Mjerenje korupcije može se primjenjivati fazno, počevši od minimalnog skupa indikatora preuzetih iz UNODC Statističkog okvira za mjerenje korupcije, uz postepeno proširenje u skladu sa nacionalnim prioritetima i kapacitetima. 
Preporuka 3: Primjena tehnologije 
Radi unapređenja mjerenja korupcije i/ili procjene efikasnosti, djelotvornosti i uticaja mjera i reformi u oblasti borbe protiv korupcije i jačanja integriteta, tehnologija bi trebalo da se koristi u okviru raspoloživih resursa i u skladu sa domaćim zakonom. Primjena tehnologije može proširiti pokrivenost, poboljšati blagovremenost, unaprijediti dijagnostičku vrijednost i omogućiti rano prepoznavanje rizika od korupcije. Ovi alati treba da se primjenjuju etički i transparentno, uz odgovarajuće mjere zaštite privatnosti, obezbjeđenja odgovornosti i jačanja kvaliteta i kredibiliteta rezultata. Da bi se u potpunosti optimizovalo korišćenje ovih resursa, sve relevantne institucije treba da sprovode aktivnosti jačanja znanja i kapaciteta, kako bi ove alate mogle koristiti. 
U slučajevima kada se rezultati mjerenja i/ili procjene dobrovoljno objavljuju ili postoji dozvola za njihovo objavljivanje, tehnologija se može koristiti za prikaz informacija na korisnicima pristupačan, interaktivan i vizualno jasan način, uz predstavljanje korišćene metodologije i eventualnih ograničenja. 
Preporuka 4: Podsticanje međunarodne saradnje 
Radi unapređenja globalnih napora u mjerenju korupcije, podstiče se saradnja stručnjaka i institucija koje se bave antikorupcijskim aktivnostima i statistikom sa državama, kako bi se ponovo sazvala i institucionalizovala Globalna konferencija o korišćenju podataka za unapređenje mjerenja korupcije. Konferencija bi trebalo da bude uspostavljena kao redovan forum koji se održava svake dvije godine, radi koordinacije i praćenja, te da služi kao globalna platforma za međusobno učenje i razmjenu dobrih praksi i izazova iz svih regiona. Takođe se podstiču svjetski stručnjaci da razmjenjuju dobre prakse i naučene lekcije putem relevantnih foruma, kao što su Konferencija država članica UNCAC-a i njena pomoćna tijela, te Globalna operativna mreža organa za sprovođenje zakona u oblasti borbe protiv korupcije (GlobE mreža). 

